1990R1906 — DA — 14.07.2006 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

RÅDETS FORORDNING (EØF) Nr. 1906/90

af 26. juni 1990

om ►C1 handelsnormer for fjerkrækød ◄

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød ( 1 ), senest ændret ved forordning (EØF) nr. 1235/89 ( 2 ), særlig artikel 2, stk. 2,

under henvisning til forslag fra Kommissionen, og

ud fra følgende betragtninger:

Efter forordning (EØF) nr. 2777/75 skal der fastsættes handelsnormer, der især kan vedrøre inddeling i kvalitets- og vægtklasser, emballering, oplagring, transport, præsentation og mærkning af visse typer fjerkrækød;

sådanne normer kan bidrage til at forbedre fjerkrækøds kvalitet og dermed fremme salget af dette produkt; det er således i producenternes, de handlendes og forbrugernes interesse, at der indføres handelsnormer for fjerkrækød til konsum;

normerne skal gælde for de typer fjerkrækød, der afsættes på Fællesskabets område i de forskellige salgsled; det er desuden nødvendigt at inddele alt fjerkrækød i to klasser alt efter de slagtede dyrs kropsbygning og udseende; normerne bør dog ikke gælde for lokalt salg i ringe omfang eller i forbindelse med opskæring og udbening på salgsstedet som fastsat i artikel 3, stk. 5 og 7, i Rådets direktiv 71/118/EØF af 15. februar 1971 om sundhedsmæssige problemer i forbindelse med handel med fersk fjerkrækød ( 3 ), senest ændret ved direktiv 88/657/EØF ( 4 ), samt i forbindelse med leverancer til levnedsmiddelindustrien;

for mærkning af fjerkrækød gælder de generelle bestemmelser, der er fastsat ved Rådets direktiv 79/112/EØF af 18. december 1978 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler bestemt til den endelige forbruger samt om reklame for sådanne levnedsmidler ( 5 ), senest ændret ved direktiv 89/395/EØF ( 6 ); under hensyntagen til de pågældende produkters art og for at forbedre forbrugerinformationen og lette samhandelen bør der fastsættes visse supplerende krav i overensstemmelse med artikel 4, stk. 2, i direktiv 79/112/EØF, og der er navnlig grund til at inddele fjerkrækød i to klasser alt efter de slagtede dyrs kropsbygning, ligesom det bør bestemmes, i hvilken form fjerkrækødet skal udbydes til salg; af samme årsager bør angivelsen af, hvilken kølemetode der er blevet anvendt, og hvordan det fjerkræ, som produkterne kommer fra, er blevet opdrættet, kun anvendes i overensstemmelse med visse EF-bestemmelser, der skal fastsættes;

fersk fjerkrækød må i mikrobiologisk henseende betragtes som et meget letfordærveligt levnedsmiddel; derfor er det ved fjerkrækød nødvendigt at erstatte datoen for mindste holdbarhed med sidste anvendelsesdato i overensstemmelse med artikel 9a, stk. 1, i direktiv 79/112/EØF;

det er væsentligt og i såvel producenternes som forbrugernes interesse, at fjerkrækød, der importeres fra tredjelande, overholder EF-normerne; dog bør normerne ikke gælde for fjerkrækød, der skal eksporteres fra Fællesskabet;

der må fastlægges nærmere regler for denne forordnings anvendelse; eftersom det drejer sig om en række overvejende tekniske aspekter, og da der sandsynligvis vil være behov for hyppige ændringer, er fremgangsmåden i artikel 17 i forordning (EØF) nr. 2777/75 den mest velegnede; af samme årsager må der derfor efter samme fremgangsmådetræffes fornødne foranstaltninger til at sikre, at forordningen anvendes ensartet;

der bør fastsættes procentsatser for den teknisk uundgåelige vandoptagelse, der ikke må overskrides ved klargøring af ferske, frosne eller dybfrosne fjerkrækroppe; der bør fastlægges ensartede metoder til kontrol af, at forskrifter herom overholdes; da de bestemmelser, der skal fastsættes, er af teknisk art, bør det ske efter fremgangsmåden i artikel 17 i forordning (EØF) nr. 2777/75; Rådets forordning (EØF) nr. 2967/76 af 23. november 1976 om fastlæggelse af fælles normer for vandindholdet i frosne eller dybfrosne haner, høner og kyllinger ( 7 ), senest ændret ved forordning (EØF) nr. 3204/83 ( 8 ), bør derfor ophæves:

det påhviler de enkelte medlemsstater at udpege de myndigheder, der har ansvaret for at overvåge, at bestemmelserne i denne forordning overholdes; proceduren for denne overvågning skal være den samme i alle medlemsstater;

det påhviler desuden de enkelte medlemsstater at fastlægge, hvilke sanktioner der skal træffes i forbindelse med overtrædelse af bestemmelserne i forordningen —

UDSTEDT FØLGENDE FORORDNING: